Aquesta entrevista forma part de la Caixa d'Eines de l'àmbit d'Innovació i talent
La Sylvia Alonso treballa en l'actualitat com a Coordinadora de Projectes de Racionalització, a l'Oficina de Racionalització del Sector Públic, lloc al que ha arribat amb una motxilla de gairebé dues dècades com a professional de la formació i desenvolupament de persones a l'Escola d'Administració Pública de Catalunya.
Apassionada de la formació, compta en el seu haver els coneixements i l'acreditació que li permet administrar Sikkhona com a model de desenvolupament i millora d'equips i persones.
Parlem amb ella del potencial del model i les seves eines.
A través d'un dels seus creadors, Ferran Ramon Cortés, quan encara estaven realitzant el projecte.
Quan me'l va explicar em va sembla magnífic perquè les imatges evoquen moltes coses, i aquesta evocació es pot fer servir per moltes altres.
Més tard, el vaig veure i viure funcionar en directe, i vaig quedar meravellada de la quantitat de comunicació que produïa entre les persones d'un grup en molt poc temps.
- Pots explicar-nos com funciona una sessió típica?
Es reuneix un grup de persones, entre 7 i 8, i el primer que fan es presentar-se a través de les fotografies que ells mateixos trien.
Expliquen qui són i el motiu pel qual han triat aquella imatge.
A aquesta dinàmica en segueixen d'altres, amb una pregunta diferent cadascuna, que les persones sempre responen a través de les imatges que trien, o que els atorguen la resta de membres del grup.
Les conclusions es poden fer també amb fotografies, o escrites.
- És suficient fer una sessió, o requereix una continuïtat?
Això depèn de l'objectiu que et proposis.
Hem fet experiències de dinàmiques amb eines Sikkhona d'una durada de 2 hores, en què l'objectiu era conèixer l'opinió de diferents grups d'una organització en torn a un aspecte concret, i quins compromisos adquirien per a millorar aquell aspecte.
Si l'objectiu és cohesionar un grup concret, es pot fer servir una tarda llarga.
Si l'objectiu és el principal del model, fer avançar un grup pels diferents estadis que porten a l'estadi d'equip d'alt rendiment, caldran una sèrie de sessions, d'acord amb els avenços que vagi fent el grup.
El recomano, evidentment pel objectiu pel qual va ser creat: fer evolucionar un grup.
Però la meva experiència és que és útil i agradable quan cal cohesionar un equip de treball, o persones d'equips de treballs diferents en una organització.
Les fotografies resulten molt útils també per a fer jornades amb resultats i amb molts participants, i per fer menys tedioses les presentacions dels participants en una jornada o acció formativa.
- Què li diries a un comandament de la nostra organització que estigués dubtant en aquest moment sobre si li és convenient impulsar dins del seu equip una dinàmica d'aquest tipus?
Sóc de l'opinió que les persones d'un equip són l'actiu més important que té un comandament per arribar als seus objectius, però també per fer la feina diària en un entorn agradable i positiu.
Jo recomanaria fer una dinàmica Sikkhona per reforçar la cohesió, el sentiment de grup i el compromís amb la unitat i l'organització.
I, si és possible, recomanaria avançar en el recorregut cap a l'equip d'alt rendiment, a partir de la diagnosi de l'estat actual de l'equip.